La Bamba (Prima Vera)

«La Bamba» er en meksikansk tradisjonell sang som blant annet er innspilt med humortrioen Prima Vera, opprinnelig utgitt 18. oktober 1982 på musikkalbumet Ha ha he he ho! (De gærne har'e godt). Sangen ble innspilt 6.-11. september 1982 i Arne Bendiksens Studio.Absolute Prima Vera – cover informasjon Musikerne på dette sporet var Geir Holmsen (bass), Marius Müller (gitar), Magne Lunde (trommer), Geir Langslet (synth), Tom Mathisen (akustiske gitarer).Ha ha he he ho! (De gærne har'e godt) – albumomslag informasjon

Ritchie Valens ga den ut i spansk språkdrakt på B-siden til singlen Donna i 1958. Prima Veras versjon er på kvasi-spansk med først et tenor-aktig vers sunget av Jahn Teigen før Tom Mathisen tar over mikrofonen.

Da trioen spilte på ABC-teatret våren 1983 og Stockholm høsten 1984, var «La Bamba» åpningslåt.Stensland, Morten (2008). Om Jahn Teigen. Oslo: H. Aschehoug & Co ISBN 978-82-03-23412-5 s. 130 28. november 2001 spilte Prima Vera sammen for siste gang i Oslo Spektrum, og mot slutten av showet fremførte de en medley av «La Bamba» og «Twist and Shout» (sendt på TVNorge høsten 2006). Disse to sangene ligner veldig på hverandre i akkord-struktur.

En konsertversjon ble utgitt på The Prima Vera Show i juni 1999 og studioversjonen ble utgitt september 2000 på samlealbumet Rest of the best vol 2,5.

 Referanser 

Kategori:Prima Vera-sanger
Kategori:Sanger fra 1982